Diari Oficial de la Generalitat Valenciana


Sumari del DOGV 3382, del 27-11-1998 (1998/9525)

Notificació a Nou Grup Inmobiliari Coop. V. de la resolució de la directora general de Tributs i Patrimoni, per la qual es desestima la sol·licitud de fraccionament formulada per la mercantil respecte del pagament d'un deute recaigut en l'expedient APL-98/016/AT
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3382

Data del DOGV
:   27-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9525


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació a Nou Grup Inmobiliari Coop. V. de la resolució de la directora general de Tributs i Patrimoni, per la qual es desestima la sol·licitud de fraccionament formulada per la mercantil respecte del pagament d'un deute recaigut en l'expedient APL-98/016/AT [1998/L9525]
  
Expedient: APL-98/016/AT
  
Interessat: Nou Grup Inmobiliari Coop. V
  
Domicili: c/ Chiva, 25-baixos, 46419 València.
  
S'ha intentat la notificació de la Resolució de 9 de juliol de 1998, de la directora general de Tributs i Patrimoni, per la qual es desestima la sol·licitud de fraccionament formulada per la mercantil Nou Grup Inmobiliari Coop. V. respecte al pagament d'un deute a favor de la Hisenda Pública Valenciana, per import de 544.768 pessetes, recaiguda en l'expedient 2ESV074S96 de la Direcció General d'Ocupació i Economia Social, i com que no s'ha pogut dur a terme, a pesar d'haver-se intentat en tres ocasions, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per aquest edicte se li comunica la resolució esmentada, que textualment diu:
  
«Vista la sol·licitud de fraccionament de pagament, formulada per Nou Grup Inmobiliari Coop. V., en relació amb la liquidació practicada per la Direcció General d'Ocupació i Economia Social, en concepte de sanció, expedient 2ESV074S96, que ascendeix a la quantitat de 544.768 pessetes.
  
Atés que, segons l'informe de data 25 de maig de 1998, emés pel director general d'Ocupació i Economia Social, el període voluntari de pagament acabava en data 20 de maig de 1998, per la qual cosa es desprén que la sol·licitud de fraccionament, registrada el 13 de maig de 1998, fou formulada dins del període voluntari de pagament.
  
Atés que, en data 24 de juny de 1998, Nou Grup Inmobiliari Coop. V., ingressà la quantitat de 50.000 pessetes, quedant pendents, per tant, 494.768 pessetes.
  
Atés que, per raó del requeriment que li fou efectuat a l'efecte de justificar les dificultats econòmicofinanceres, aportà balanç de situació, de data 30 de juny de 1998, del qual es desprén un patrimoni net negatiu (actiu real menys passiu exigible) de 3.781.562 pessetes.
  
Vist que, d'acord amb el que estableix l'article 48.1 del Reglament General de Recaptació (RGR), aprovat per Reial Decret 1.684/1990, de 20 de desembre, i parcialment modificat per Reial Decret 448/1995, de 24 de març, «Podrà ajornar-se o fraccionar-se el pagament del deute (...) quan la seua situació econòmicofinancera, discrecionalment apreciada per l'administració, els impedisca transitoriàment efectuar el pagaments dels seus dèbits».
  
Vist que per dificultats econòmicofinanceres ha d'entendre's l'absència o escassesa de recursos líquids o fàcilment liquidables, amb caràcter conjuntural i no estructural, per part de l'obligat al pagament, per a cancel·lar les seues obligacions de manera immediata, circumstàncies que no concorren en el present cas, ja que el balanç de la societat deutora, del qual es desprén, segons s'ha dit, un patrimoni net negatiu, reflecteix l'existència de dificultats econòmicofinanceres estructurals i no transitòries.
  
Vist el que disposa el vigent RGR (arts. 48 i següents), les ordres d'aquesta conselleria de 22 de març de 1991 i 29 de gener de 1992, i, en general, la restant normativa aplicable al cas, resolc:
  
Denegar a Nou Grup Inmobiliari Coop. V. el fraccionament del pagament sol·licitat en relació amb la liquidació practicada per la Direcció General d'Ocupació i Economia Social, en concepte de sanció, expedient 2ESV074S96, que ascendeix a la quantitat de 494.768 pessetes.
  
Que es notifique la present resolució a la societat interessada, a la qual se l'indicaran els terminis d'ingrés i se li practicaran els advertiments reglamentaris».
  
Cosa que es comunica perquè en prenga coneixement i als efectes oportuns, i se li adverteix que contra la present resolució, que no esgota la via administrativa, pot interposar recurs de reposició davant l'òrgan que l'ha dictat o directament recurs d'alçada davant el conseller d'Economia, Hisenda i Administració Pública, tots dos en el termini de quinze dies comptats des de l'endemà de la publicació del present edicte, sense perjudici que puga interposar qualsevol altre recurs que estime procedents.
  
El deute s'haurà de pagar junt amb els interessos de demora meritats pel temps transcorregut entre el venciment del període voluntari de pagament i la data de la resolució desestimatòria en la Direcció General d'Ocupació i Economia Social de la Conselleria d'Ocupació, Indústria i Comerç, en els terminis següents:
  
a. Si el present edicte es publica entre els dies 1 i 15 del mes, fins al dia 20 d'aquest mes, o immediat hàbil posterior.
  
b. Si el present edicte es publica entre els dies 16 i últim del mes, fins al dia 5 del mes següent, o immediat hàbil posterior.